- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Cei 35 de stejari convocaţi pentru finala mică a Campionatului European de Rugby
- Naţionala de rugby a României va întâlni Spania, pe 17 martie, la Paris, în meciul pentru medaliile de bronz ale Campionatului European.
- Partida are loc pe Stadionul Jean Bouin, de la ora 19.15, ora României.
- Cei 35 de "stejari" selecţionaţi pentru această partidă s-au reunit duminică la Izvorani.
Cei 35 de stejari convocaţi pentru finala mică a Campionatului European de Rugby
Tricolorii au intrat de duminică în stagiu de pregătire la Izvorani, antrenamentele având loc pe terenul de la Complexul Sportiv National "Elisabeta Lipa" Snagov. Pentru această partidă staff-ul tehnic a convocat 35 de sportivi, 19 înaintaşi şi 16 jucători de treisferturi.
De remarcat convocarea în premieră a trei jucători din Franţa care evoluează la echipele lor atât la Espoirs, cât şi la seniori, Buruiană şi Lukas Mitu de la Castres şi Horvat de la Albi. De asemenea, au fost chemaţi să se pregătească alături de stejari pilierul Răzvan Olteanu, centrii Alexandru Prescură şi Daniel Neagu şi aripa Ştefan Nedelcu.
"Urmează ultima bătălie ca să spunem aşa, a fost un Campionat European complicat din cauza numărului mare de jucători accidentaţi şi a celor care nu au putut să vină, dar ne-am dorit, ca staff, să avem o perspectivă asupra jucătorilor pe care îi avem şi a echipei.
Am invitat pentru această ultimă săptămână de pregătire câţiva jucători tineri pentru că trebuie să pregătim şi viitorul şi este important pentru noi ca în fiecare săptămână să vedem jucători noi în această competiţie. Vom avea şi discuţii cu ei legat de viitorul lor, de viitorul echipei naţionale.
Urmează ultima partidă, suntem toţi un pic supăraţi după meciul din Georgia, dar sincer, ne aşteptam să fie greu să scoatem un rezultat bun acum. A fost un început pentru noi ca staff, pentru a vedea jucătorii şi faptul că terminăm în primele patru echipe nu e atât de rău şi dacă vom cuceri medalia de bronz va fi foarte bine pentru încrederea în noi.
Acest an ar putea fi un an de construcţie pentru 2025 care este un an important pentru noi şi vom avea şi toţi jucătorii care vor fi recuperaţi.", a declarat David Gérard, antrenorul României.
Lotul României pentru meciul cu Spania:
Pilieri: Alexandru Savin (CS Rapid), Ciprian Chiriac (SCM USV Timişoara), Iulian Hartig (Bassin d'Arcachon), Vasile Balan (CSA Steaua), Thomas Creţu (Aurillac), Răzvan Olteanu (CS Rapid)
Taloneuri: Robert Irimescu (CSM Ştiinţa Baia Mare), Florin Bărdaşu (CS Rapid), Ştefan Buruiană (Castres Espoirs), Lukas Mitu (Castres Espoirs)
Linia a doua: Ionuţ Lucian Mureşan (SCM USV Timişoara), Ştefan Iancu (CSM Ştiinţa Baia Mare), Andrei Mahu (Massy), Yanis Horvat (Albi), Jacob Nicolaas Immelman (CSM Ştiinţa Baia Mare)
Linia a treia: Dragoş Ser (SCM USV Timişoara), Damian Strătilă (CSA Steaua), Vlad Neculau (SCM USV Timişoara), Kamil Sobota (CS Dinamo), Andrei Mitu (Pau)
Mijlocaşi la grămadă: Gabriel Rupanu (SCM USV Timişoara), Florin Surugiu (CS Rapid), Vlăduţ Bocăneţ (CSM Ştiinţa Baia Mare)
Mijlocaşi la deschidere: Hinckley Vaovasa (CS Dinamo), Alin Conache (CSA Steaua), Tudor Boldor (CS Dinamo)
Aripi: Ionuţ Dumitru (CSA Steaua), Romeo – Corrado Şteţco (SCM USV Timişoara), Ovidiu Neagu (CS Dinamo), Manumua Tevita (SCM USV Timişoara), Ştefan Nedelcu (CS Rapid)
Centri: Tangimana Fonovai (CS Rapid), Gabriel Pop (Cascais), Jason Tomane (CSM Ştiinţa Baia Mare), Alexandru Bucur (SCM USV Timişoara), Alexandru Prescură (CS Rapid), Daniel Neagu (CS Rapid)
Fundaşi: Marius Simionescu (SCM USV Timişoara), Ionel Melinte (RC Hyères Carqueiranne La Crau)
Antrenor principal: David Gérard
Finala mare şi finala mică, precum şi meciurile de clasament ale Campionatului European se vor disputa toate în aceeaşi zi, la Paris, pe Stadionul Jean Bouin.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO